
Projektas

JURBARKO RAJONO SAVIVALDYBĖS TARYBA

	SPRENDIMAS

	DĖL JURBARKO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. T2-328 „DĖL PRITARIMO JURBARKO MIESTO 2024–2029 M. VIETOS PLĖTROS STRATEGIJAI IR FINANSAVIMO SKYRIMO“ PAKEITIMO

	

	2026 m. birželio 10 d.  Nr. TSP-238

	Jurbarkas



[bookmark: _Hlk142662093][bookmark: _Hlk151041158]Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 ir 19  punktais bei 4 dalimi, Vietos plėtros strategijų rengimo ir atrankos taisyklėmis, patvirtintomis Lietuvos  Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl vietos plėtros strategijų rengimo ir atrankos taisyklių patvirtinimo“, Lietuvos Respublikos vidaus reikalų ministro 2026 m. balandžio 20 d. įsakymu Nr. 1V-314 „Dėl Vietos plėtros strategijų keitimo iniciavimo, jo esminių sąlygų, pradžios ir pabaigos nustatymo“ ir atsižvelgdama į Miesto vietos veiklos grupės „Jurbarkas“ 2026 m. gegužės 25 d. raštą Nr. SR1-3 „Dėl MVVG „Jurbarkas“ vietos plėtros strategijos keitimo“, Jurbarko rajono savivaldybės taryba  nusprendžia:
Pakeisti Jurbarko rajono savivaldybės tarybos 2023 m. lapkričio 30 d. sprendimą Nr. T2-328 „Dėl pritarimo Jurbarko miesto 2024–2029 m. vietos plėtros strategijai ir finansavimo skyrimo“ (toliau – Sprendimas):
1. Pakeisti Miesto vietos veiklos grupės „Jurbarkas“ Jurbarko miesto 2024–2029 m. vietos plėtros strategiją (toliau – VPS), kuriai pritarta Sprendimu, ir ją išdėstyti nauja redakcija (pridedama). 
2. Pakeisti Sprendimo 2 punktą ir išdėstyti jį taip:
„2. Įsipareigoti prisidėti iš Jurbarko rajono savivaldybės biudžeto lėšų prie VPS uždavinių įgyvendinimo:
2.1. skiriant 7,5 procento VPS biudžeto (neįskaitant strategijos administravimo lėšų) prie VPS 1.1  uždavinio „Padidinti socialinių ir kitų gyventojams reikalingų paslaugų įvairovę ir prieinamumą“ ir 1.2 uždavinio „Motyvuoti gyventojus integruotis į darbo rinką ir kurti bei plėtoti verslą“ įgyvendinimo;
2.2. skiriant 5 procentus VPS biudžeto (neįskaitant strategijos administravimo lėšų) prie VPS 1.3  uždavinio „Didinti Jurbarko miesto gyventojų įgūdžius civilinės saugos srityje.“ įgyvendinimo.“.
[bookmark: _Hlk225946460]Šis sprendimas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos  Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys) arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

Vicemerė G. Lukošienė
Administracijos direktorė R. Vančienė
Finansų skyriaus vedėja A. Samuilienė
Teisės ir civilinės metrikacijos skyriaus vyr. specialistė R. Gadliauskienė
Dokumentų ir viešųjų ryšių skyriaus vyr. specialistas A. Gvildys
Tarybos posėdžių sekretorė D. Dačkauskaitė

JURBARKO RAJONO SAVIVALDYBĖS ADMINISTRACIJOS
INVESTICIJŲ IR STRATEGINIO PLANAVIMO SKYRIUS

AIŠKINAMASIS RAŠTAS
PRIE JURBARKO RAJONO SAVIVALDYBĖS TARYBOS SPRENDIMO „DĖL JURBARKO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. T2-328 „DĖL PRITARIMO JURBARKO MIESTO 2024–2029 M. VIETOS PLĖTROS STRATEGIJAI IR FINANSAVIMO SKYRIMO“ PAKEITIMO“ PROJEKTO

2026 m. birželio 10 d. Nr. TSP-238
Jurbarkas

	1. Parengto projekto tikslai ir uždaviniai.

	1. Pritarti pakeistai Miesto vietos veiklos grupės „Jurbarkas“ Jurbarko miesto 2024–2029 m. vietos plėtros strategijai (toliau – VPS). 
2. Skirti Jurbarko rajono savivaldybės biudžeto lėšų VPS uždavinių įgyvendinimui.

	2. Kaip šiuo metu yra sureguliuoti projekte aptarti klausimai.

	Vadovaujantis Vietos plėtros strategijų rengimo ir atrankos taisyklėmis, patvirtintomis Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl vietos plėtros strategijų rengimo ir atrankos taisyklių patvirtinimo“ parengtai VPS strategijai pritarta Jurbarko rajono savivaldybės tarybos 2023 m. lapkričio 30 d. sprendimu Nr. T2-328 „Dėl pritarimo Jurbarko miesto 2024 – 2029 m. vietos plėtros strategijai ir finansavimo skyrimo“.
Vadovaujantis 2026 m. balandžio 20 d. Lietuvos Respublikos vidaus reikalų ministro įsakymu                      Nr. 1V-314 „Dėl Vietos plėtros strategijų keitimo inicijavimo, jo esminių sąlygų, pradžios ir pabaigos nustatymo“ parengtas pakeistas VPS projektas.

	3. Kokių pozityvių rezultatų laukiama.

	Miesto vietos veiklos grupė „Jurbarkas“ (toliau – VVG) – trims sektoriams: pilietinei visuomenei, verslui ir vietos valdžiai atstovaujantis viešasis juridinis asmuo, savo veikla siekiantis skatinti Jurbarko miesto plėtrą, aktyviai dalyvauti rengiant ir įgyvendinant miesto plėtros planus bei programas Jurbarko miesto teritorijoje.
VVG parengė MVVG „Jurbarkas“ Jurbarko miesto 2024–2029 vietos plėtros strategiją, kurios finansavimui numatoma gauti lėšas įgyvendinant 2021–2027 m. Europos Sąjungos fondų investicijų programos 4.7 uždavinį „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“ bei 4.9 uždavinį „Skatinti marginalizuotų bendruomenių, mažas pajamas gaunančių namų ūkių ir nepalankioje padėtyje esančių grupių, įskaitant specialiųjų poreikių turinčius asmenis, socialinę ir ekonominę įtrauktį vykdant integruotus veiksmus, be kita ko, teikti aprūpinimą būstu ir socialines paslaugas“.
VPS numatyti tik nepelno siekiantys vietos projektai, nukreipti į Jurbarko miesto gyventojų socialinės atskirties mažinimą, socialinių paslaugų plėtrą, integraciją į darbo rinką, verslumo skatinimą. Vietos projektus įgyvendins biudžetinės įstaigos, viešosios įstaigos ir nevyriausybinės organizacijos, veikiančios Jurbarko mieste.
Pakoreguotas Strategijos tikslas „Gerinti Jurbarko miesto gyventojų gyvenimo kokybę ir stiprinti jų atsparumą krizinėms situacijoms“ – įtrauktas naujas 1.3 uždavinys „Didinti Jurbarko miesto gyventojų įgūdžius civilinės saugos srityje“ ir 1.3.1 veiksmas „Civilinės saugos švietimas“. Naujam veiksmui numatoma paramos suma iki 100 tūkst. Eur, savivaldybės prisidėjimas 5 proc. Numatomos tokios veiklos, kuriose turėtų dalyvauti ne mažiau kaip 100 dalyvių (realiai tikimasi daugiau): gyventojų švietimas civilinės saugos klausimais, praktinių parengties įgūdžių ugdymas, organizuojamos ir įgyvendinamos edukacinės bei prevencinės programos, apimančios teorinius, simuliacinius ir praktinius užsiėmimus, skirtus gyventojų saugumui, krizių valdymo efektyvumui, bendruomenių atsparumui ir atsparumui dezinformacijai didinti. Socialinę atskirtį patiriantys asmenys turės sudaryti ne mažiau kaip 30 proc. projekto veiklų unikalių dalyvių. Vietos plėtros projektų veiklos galės būti įgyvendinamos 2027–2030 m. laikotarpiu.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	-

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	- 

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
VPS biudžetas sudaro 1 100 263,16 Eur, kuris finansuojamas iš Europos socialinio fondo+ 762 808,75 Eur, Europos regioninės plėtros fondo 119 510,00 Eur, Lietuvos Respublikos valstybės biudžeto 138 056,25 Eur, Jurbarko rajono savivaldybės biudžeto 79 888,16 Eur.

	7. Ar reikalingas projekto antikorupcinis vertinimas.
Ne

	8. Projekto iniciatorius, autorius ar autorių grupė.

	Investicijų ir strateginio planavimo skyrius

	9. Kiti, autorių nuomone, reikalingi pagrindimai ir paaiškinimai.
MVVG „Jurbarkas“ 2026 m. gegužės 25 d. raštas Nr. SR1-3 ir pakeistos VPS projektas pridedamas.

	10. Sprendimas įteikiamas (kam ir kiek egz.).

	Investicijų ir strateginio planavimo skyriui ir MVVG „Jurbarkas“ administracijai

